ഭൂപേന്ദ്ര പടേല് ഗുജറാത്തിന്റെ പുതിയ മുഖ്യമന്ത്രി അഹ് മദാബാദ് : 12.09.2021 ഗുജറാത്തിന്റെ പുതിയ മുഖ്യമന്ത്രിയായി ഭൂപേന്ദ്ര പടേലിനെ പ്രഖ്യാപിച്ചു. ബിജെപി നിയമസഭാകക്ഷി യോഗത്തിലാണ് ഇതുസംബന്ധിച്ച പ്രഖ്യാപനം നടന്നത്. വിജയ് രൂപാണി കഴിഞ്ഞ ദിവസം രാജിപ്രഖ്യാപിച്ചതോടെയാണ് പുതിയ മുഖ്യമന്ത്രിയെ തെരഞ്ഞെടുത്തത്.നിയമസഭാ തെരഞ്ഞെടുപ്പിന് ഒരു വര്ഷം മാത്രം ബാക്കിയിരിക്കെയാണ് കഴിഞ്ഞദിവസം വിജയ് രൂപാണിയുടെ നാടകീയമായ രാജി പ്രഖ്യാപനം. എന്നാല് രാജിക്കുള്ള യഥാര്ഥ കാരണം ഇപ്പോഴും അവ്യക്തമാണ്. ഘട് ലോദിയ നിയമസഭാ സീറ്റില് നിന്നുള്ള ബിജെപി എംഎല്എയും അഹ് മദാബാദ് മുന്സിപെല് കോര്പറേഷന്റെ സ്ഥിരം സമിതിയുടെ മുന് ചെയര്മാനുമാണ് ഭൂപേന്ദ്ര പടേല്.